《苦雨无聊偶忆随园秦淮风景为诗二章分寄家兄存斋陆甥豫庭 其一》
清代·袁树

梅雨声中想六朝，随园形胜郁苕峣。琴弹一曲云生榻，水发双溪响过桥。

熟鸟不惊棋子落，新诗能读女儿娇。风光我又经年别，愁说江南归路遥。

作者简介：（1730—?）浙江钱塘人，字豆村，号香亭。袁枚从弟。乾隆二十八年进士，官肇庆知府。工诗画，精鉴别。有《红豆村人诗稿》。